Racing 92

O Racing 92 é un club francés de rugby con sede en Colombes (periferia de París) formado en 2001 como resultado da fusión dos históricos Racing Club de France (cinco títulos de liga) e US Métro. O nome orixinal do club era "Racing Métro 92", e foi reducido a "Racing 92" en 2015. O número "92" do nome fai referencia ó departamento de Altos do Sena no que está o estadio Ives-du-Manoir, que é o fogar do equipo. Ese departamento da rexión da Illa de Francia ten o número 92 na lista de departamentos de Francia. O recinto de xogo con capacidade para 14,000 seareiros foi construído en 1907 e foi a sede central dos Xogos Olímpicos de 1924. Está previsto que en 2017 se inaugure o novo estadio do club na localidade veciña de Nanterre, co nome Arena 92 e capacidade para acoller a 32,000 persoas.

Na tempada 2015/16 o Racing 92 chegou por vez primeira á final da Copa de Europa, caendo ante os Saracens ingleses por 21 a 9. Na mesma tempada gañou por 26 a 21 a final da Liga francesa na que se enfrontaba ó RC Toulon. Ese encontro foi presenciado no Camp Nou por 99,124 persoas, pasando a ser o novo récord mundial de asistencia nun partido de clubs de rugby.

 Traxectoria 
esquerda|miniatura|250px|Debuxo que representa a primeira final da Liga Francesa de Rugby, entre o Stade Français e o Racing Club de France en 1892.
Fundado en 1882 como Racing Club de France, foi un dos primeiros protagonistas do campionato francés de rugby, sendo de feito o primeiro campión en 1892. Naquela final venceu por 4 a 3 ó Stade Français, e o árbitro foi Pierre de Coubertin.

O club volveu a saír campión nos anos 1900, 1902, 1959 e 1990; e quedou subcampión nos anos 1893, 1912, 1920, 1950, 1957 e 1987.

A actual entidade deportiva naceu da unión da sección de rugby do histórico Racing Club de France e a US Métro en 2001, co obxectivo de profesionalizar ó equipo. Na tempada 2008/09 o Racing Metro 92 ascendeu ó Top 14, onde compite na actualidade. Na tempada 2010-2011 tamén compite na Heineken Cup, a máxima competición continental.

Ten a súa sede no departamento Altos do Sena (o departamento nº92 do norte da zona metropolitana de París) de aí o 92 no nome do club. O club xoga os seus partidos como local no Stade Olympique de Colombes, o mesmo no que se disputaron os Xogos Olímpicos de 1924.

 Palmarés 
120px|miniatura|Trofeo de campión de liga.
 Copa de Europa de rugby: 0 títulos.
 1ª posición: 
 2ª posición: 2015/16
 Liga francesa de rugby: 6 títulos.
 1ª posición: 1891/92, 1899/00, 1901/02, 1958/59, 1989/90, 2015/16
 2ª posición: 1892/93, 1911/12, 1919/20, 1949/50, 1956/57, 1986/87
 Outros títulos
 Segunda división (2): 1925/26, 2008/09
 Copa da Esperanza (1): 1917/18

 Tempada actual 
 Liga francesa 
200px|miniatura|Dan Carter, o mellor xogador do mundo en 2005, 2012 e 2015; apertura do Racing 92.
 Top 14 — Tempada 2015/16PostoEquipoPuntosXogadosGañ.Emp.Per.PFPCDPBOBD 1º  ASM Clermont                              88 26  18  1  7  735  431  +304  10  4 2º  RC Toulon   82 26  16  0  10  764  446  +318  11  7 3º  Montpellier HR                             81 26  18  0  8  723  569  +154  7  2 4º  Racing 9281 26  18  1  7  614  522  +92  5  2 5º  Stade Toulousain79 26  16  2  8  680  393  +287  7  4 6º  Castres Olympique          71 26  15  0  11  650  496  +154  6  5 7º  Union Bordeaux Bègles 67 26  14  2  10  552  503  +49  3  4 8º  CA Brive          62 26  13  1  12  540  544  -4  4  4 9º  Stade Rochelais                 54 26  11  0  15  553  656  –103  4  6 10º  FC Grenoble                    47 26  10  0  16  605  779  -174  4  3 11º  Section Paloise                    46 26  10  1  15  420  675  -255  1  5 12º  Stade Français                    41 26  9  0  17  543  631  -88  2  3 13º  SU Agen            26 26  5  0  21  531  846  -315  1  5 14º  Oyonnax Rugby                    24 26  5  0  21  429  847  -418  2  2'''Eliminatorias
 Copa de Europa 
  Champions Cup (Grupo 3) — Tempada 2015/16PostoEquipoPuntosXogadosGañ.Emp.Per.PFPCDPBOBD 1º   Racing 92                              22 6  4  1  1  174  70  +104  4  0 2º   Northampton Saints   19 6  4  1  1  94  93  +1  1  0 3º   Glasgow Warriors                             14 6  3  0  3  114  96  +18  1  1 4º   Scarlets2 6  0  0  6  59  182  -123  0  2Eliminatorias

 Véxase tamén 
 Outros artigos 
 Top 14

 Ligazóns externas 
 Web do club 

Categoría:Equipos de rugby de Francia